 Bosna i Hercegovina

Federacija Bosne i Hercegovine

Srednjobosanski kanton/Kanton Središnja Bosna

**OPĆINA BUSOVAČA**

Ul. 16. august/kolovoza bb, 72260 Busovača telefon 030 732 152, fax 030 733 038

**Općinsko vijeće**

**P R O G R A M R A D A**

**Općinskog vijeća Busovača za 2024. godinu**

Busovača, februar 2024. godine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na osnovu člana 13. Zakona o principima lokalne samouprave u Federaciji BiH (“Službene novine Federacije BiH”, broj: 49/06), člana 24. Statuta Općine Busovača – prečišćen tekst (“Službeni glasnik Općine Busovača”, broj: 8/13) i člana 45. Poslovnika Općinskog vijeća Busovača – prečišćen tekst (“Službeni glasnik Općine Busovača”, broj: 8/13), a na prijedlog Kolegija Općinskog vijeća Busovača, Općinsko vijeće Busovača na svojoj sjednici održanoj dana godine, d o n o s i

**PROGRAMA RADA**

**Općinskog vijeća Busovača za 2024. godinu**

**I – UVOD**

Program rada Općinskog vijeća Busovača za 2024. godinu sačinjavaju pitanja iz nadležnosti općine kao jedinice lokalne samouprave utvrđene Ustavom Federacije Bosne i Hercegovine, Ustavom Srednjobosanskog kantona, Zakonom o principima lokalne samouprave u Federaciji Bosne i Hercegovine, Statutom Općine Busovača i Poslovnikom o radu Općinskog vijeća Busovača.

Članom 13. Zakona o principima lokalne samouprave u Federaciji Bosne i Hercegovine utvrđeno je da je organ odlučivanja u općini Općinsko vijeće koje u okviru svojih nadležnosti:

– priprema i dvotrećinskom većinom glasova usvaja statut jedinice lokalne samouprave;

– usvaja budžet i izvještaj o izvršenju budžeta jedinice lokalne samouprave;

– donosi razvojne, prostorne i urbanističke planove i programe, te provedbene planove, uključujući i zoniranje;

– donosi propise o porezima, taksama, naknadama i doprinosima jedinice lokalne samouprave u skladu sa zakonom;

– donosi odluke o upravljanju i raspolaganju imovinom jedinice lokalne samouprave;

– donosi odluke o zaduživanju;

– donosi programe uređenja građevnog zemljišta;

– donosi plan korištenja javnih površina;

– donosi odluke o organizaciji mjesne samouprave i nazivima ulica, trgova i dijelova naseljenih mjesta;

– donosi odluke o udruživanju jedinica lokalne samouprave u savez i druge oblike organiziranja;

– donosi odluke o proglašenju praznika jedinice lokalne samouprave;

– donosi odluke o nagradama i priznanjima jedinica lokalne samouprave;

– bira i razrješava predsjedavajućeg i zamjenika predsjedavajućeg Općinskog vijeća;

– donosi odluke o raspisivanju referenduma;

* razmatra godišnje izvještaje o provođenju politike jedinice lokalne samouprave i aktivnostima načelnika/ce;

– osniva poduzeća i ustanove za obavljanje poslova od interesa za jedinicu lokalne samouprave;

– donosi Poslovnik o svom radu;

– obavlja i druge poslove utvrđene zakonom i statutom.

Navedene zakonske odredbe prenesene su u član 24. Statuta Općine Busovača koji je Općinsko vijeće Busovača usvojilo na svojoj 6. sjednici održanoj dana 10.06.2009. godine, a Komisija za propise donijela prečišćen tekst istog objavljenog u Službenom glasniku Općine Busovača broj: 8/13

Na istoj sjednici Općinsko vijeće Busovača je usvojilo Poslovnik o radu, kojim je u članu 45. utvrđeno da Općinsko vijeće usvaja Program rada, po pravilu za kalendarsku godinu, dok je članom 46. navedenog Poslovnika utvrđeno da prijedlog programa rada Vijeća utvrđuje Kolegij Općinskog vijeća, a usvaja ga Općinsko vijeće. Prečišćen tekst Poslovnika utvrđen je kad i prečišćen tekst Statuta Općine Busovača.

Programom rada za 2024. godinu Općinsko vijeće Busovača će uz poštivanje procedura utvrđenih Statutom Općine Busovača i Poslovnikom o radu Općinskog vijeća Busovača, razmatrati nacrte i prijedloge akata ovlaštenih obrađivača i predlagača utvrđenim važećim zakonskim propisima, planove i programe rada i izvještaje o radu i poslovanju javnih poduzeća i ustanova, kao i druga pitanja koja proizlaze iz njegove nadležnosti i djelokruga rada.

**II – SADRŽAJ PROGRAMA**

Poštujući odredbe Poslovnika o radu Općinskog vijeća u provođenju procedure pripreme za izradu Programa rada Općinskog vijeća Busovača za 2024. godinu, predsjedavajući i sekretarica Općinskog vijeća Busovača su pribavili prijedloge, sugestije i mišljenja o pitanjima iz nadležnosti Vijeća od:

* članova Vijeća,
* klubova vijećnika,
* Općinskog načelnika,
* službi za upravu i posebnih službi,
* javnih poduzeća i ustanova,
* kao i od drugih subjekata za koje je ocijenjeno da mogu dati svoj doprinos

Razmatrajući opravdanost i utemeljenost ulaznih informacija u pogledu njihovog razmatranja na sjednicama Općinskog vijeća Busovača, Kolegij Općinskog vijeća Busovača se odredio prema svim pristiglim prijedlozima, sugestijama i pitanjima, i na osnovu istih utvrdio okvirne aktivnosti koje će u okviru svoje nadležnosti provoditi Općinsko vijeće Busovača u 2024. godini.

Dnevni red sjednica Općinskog vijeća utvrđivat će se na osnovu dokumenata općinskih službi koje su u najvećem dijelu obrađivači, a čiji je predlagač uglavnom načelnik općine.

Radna tijela Općinskog vijeća pri utvrđivanju svojih zadataka i obaveza, pridržavat će se ovog Programa rada, te davati svoja mišljenja i prijedloge putem pisanih izvještaja.

Aktivnosti Općinskog vijeća bit će uslovljene stanjem u pojedinim oblastima iz nadležnosti Općinskog vijeća, te ovisno od potreba i zahtjeva nadležnih službi, javnih poduzeća i javnih ustanova, aktivnosti Općinskog vijeća mogu se proširivati.

Odnos spram programskih zadataka mora biti odgovoran. Odgovornost, saradnja, uvažavanje odnose se na sve nositelje planiranih zadataka.

Temeljem svega naprijed navedenog Kolegij Općinskog vijeća Busovača je utvrdio sadržaj Programa rada Općinskog vijeća u 2024. godini i odredio da će se utvrđene aktivnosti realizovati dinamikom, kako slijedi:

**JANUAR-MART**

|  |  |  |  |
| --- | --- | --- | --- |
| R.br. | Aktivnost | Obrađivač | Predlagač |
| 1. | Izvještaj o radu Općinskog načelnika i službi za općinsku upravu za 2023. godinu | Općinski načelnik, nadležne službe | Općinski načelnik |
| 2. | Izvještaji o radu Skupština JKP „Komunalac“ Busovača i JP Radio Busovača u 2023. godini | Skupštine javnih poduzeća | Skupštine JP |
| 3. | Izvještaj o radu javnih ustanova kojima je osnivač Općina Busovača za 2023.godinu | Upravni odbori javnih ustanova | Upravna vijeća JU |
| 4. | Informacija o ostvarenim poticajima u oblasti poljoprivrede za 2023. god. | Služba za lokalni i ekonomski razvoj | Općinski načelnik |
| 5. | Prijedlog odluke o utvrđivanju osnovice za izračunavanje visine naknade iz osnova prirodnih pogodnosti građevinskog zemljišta – renta | Služba za prostorno uređenje, urbanizam i stambene poslove | Općinski načelnik |
| 6. | Informacija o raspoloživom poljoprivrednom zemljištu u vlasništvu općine Busovača | Služba za geodetske i imovinsko pravne poslove | Općinski načelnik |
| 7. | Informacija o radu Veterinarske stanice Busovača za 2023. godinu | Veterinarska stanica Busovača | Direktor Elvir Šiljak |

**APRIL – JUNI**

|  |  |  |  |
| --- | --- | --- | --- |
| R.br. | Aktivnost | Obrađivač | Predlagač |
| 1. | Izvještaj o izvršenju budžeta za 2023.godinu | Služba za finansije i trezor | Općinski načelnik |
| 2. | Informacija o radu i finansijskom poslovanju sportskih klubova za 2023. godinu | Služba za opću upravu, društvene djelatnosti i BIS | Općinski načelnik |
| 3. | Odluka o planu kapitalnih ulaganja | Služba za lokalni i ekonomski razvoj | Općinski načelnik |
| 4. | Izvještaj o radu Udruženja dobrovoljnih vatrogasaca za 2023. god | Upravni odbor Udruge | Udruga dobrovoljnih vatrogasaca |
| 5. | Izvještaj o radu Općinskog javnog pravobraniteljstva Vitez u 2023 god. | OJP Vitez | OJP Vitez |
| 6. | Analiza zdravstvenog stanja stanovništva i higijenskih prilika u općini Busovača za 2023.godinu | JU Dom zdravlja Busovača | Upravni odbor Javne ustanove |
| 7. | Izvršenje Budžeta Općine Busovača za period I-III 2024. god. | Služba za finansije i trezor | Općinski načelnik |
| 8. | Informacija o stanju sigurnosti prometa i javnom redu i miru u općini Busovača za 2023. godinu | Policijska stanica  Busovača | Policijska postaja  Busovača |
| 9. | Informacija o stanju /ne/ uposlenosti na području općine Busovača za 2023. godinu | Služba za zapošljavanje  Busovača | Općinski načelnik |
| 10. | Informacija o stanju u privredi na osnovu raspoloživih podataka iz 2023.godine | Služba za lokalni ekonomski razvoj | Općinski načelnik |
| 11. | Informacija o dodjeli stipendija za školsku 2023/2024 godinu | Služba za opću upravu, društvene djelatnosti i BIS | Općinski načelnik |
| 12. | Informacija o radu Crvenog križa za 2023. godinu | Crveni križ | Crveni križ |
| 13. | Informacija o radu i finansijskom poslovanju NVO za 2023.god. | Služba za opću upravu, društvene djelatnosti i BIS | Općinski načelnik |

**JULI-SEPTEMBAR**

|  |  |  |  |
| --- | --- | --- | --- |
| R.br. | Aktivnost | Obrađivač | Predlagač |
|  |  |  |  |
| 1. | Izvršenje Budžeta Općine Busovača za period I-VI 2024. god. | Služba za finansije i trezor | Općinski načelnik |
| 2. | Izvještaj o izvršenju Programa rada Općinskog vijeća Busovača za period 01.01. – 30.06.2024. godine | Predsjedavajući i sekretarica Općinskog vijeća | Kolegij Općinskog vijeća |
| 3. | Svečana sjednica Općinskog vijeća | Općinske službe | Predsjedavajući općinskog vijeća |
| 4. | Odluke o izmjeni prostorno planskih dokumenata | Služba za prostorno uređenje, urbanizam i stambene poslove | Općinski načelnik |
| 5. | Informacija o realiziranim zaključcima OV za period od 01.01. 2024. godine do 30.06.2024. godine | Ured načelnika i predsjednika OV | Predsjedavajući Općinskog vijeća |
| 6. | Informacija o stanju imovine u vlasništvu Općine Busovača | Služba za geodetske i imovinsko pravne poslove | Općinski načelnik |

**OKTOBAR- DECEMBAR**

|  |  |  |  |
| --- | --- | --- | --- |
| **R.br.** | **Aktivnost** | **Obrađivač** | **Predlagač** |
| 1. | Izvršenje Budžeta Općine Busovača za period I-IX 2024. god. | Služba za finansije i trezor | Općinski načelnik |
| 2. | Nacrt budžeta Općine Busovača za 2025. godinu | Služba za finansije i trezor | Općinski načelnik |
| 3. | Prijedlog budžeta Općine Busovača za 2025. god. | Služba za finansije i trezor | Općinski načelnik |
| 4. | Prijedlog programa rada Općinskog vijeća Busovača za 2025. godinu | Predsjedavajući i sekretarica Općinskog vijeća | Kolegij Općinskog vijeća |
| 5. | Program rada Općinskog načelnika za 2025. godinu | Općinski načelnik | Općinski načelnik |
| 6. | Informacija o realizovanim zaključcima OV za period od 30.06. 2024. godine do 31.12.2024. godine | Ured načelnika i predsjednika OV | Predsjedavajući  Općinskog vijeća |

**III – OSTALI AKTI VIJEĆA**

Ostali akti Općinskog vijeća Busovača koji se donose u skladu sa odredbama člana 200. stav 2. Zakona o upravnom postupku, razmatrat će se na sjednicama Vijeća po ukazanoj potrebi i na osnovu zaprimljenih zahtjeva.

Obrađivač: nadležne službe za upravu Općine

Predlagač: Općinski načelnik

Općinsko vijeće Busovača će u toku 2024. godine razmatrati i druga pitanja u okviru svoje nadležnosti utvrđene pozitivnim zakonskim propisima, na prijedlog javnih poduzeća i ustanova, mjesnih zajednica, udruženja građana i ostalih subjekata i građana.

**IV – RADNA TIJELA OPĆINSKOG VIJEĆA**

Zakonom o principima lokalne samouprave u Federaciji BiH i Poslovnikom Općinskog vijeća Busovača propisano je da Općinsko vijeće može osnivati savjete, komisije, vijeće i druga radna tijela u svrhu pripreme odluka iz njihovog djelokruga.

Radna tijela Općinskog vijeća Busovača će u toku cijele godine kontinuirano razmatrati materijale, predlagati i davati svoja mišljenja Vijeću, te vršiti druge poslove koji su utvrđeni Poslovnikom Općinskog vijeća i Odlukom o njihovom osnivanju.

Općinsko vijeće Busovača će odlučivati o izborima i imenovanjima, davati sglasnosti na imenovanja, razmatrati ostavke, provoditi postupak za utvrđivanje odgovornosti i o drugim pitanjima koja proizlaze iz njegove nadležnosti.

Prema ukazanoj potrebi i zahtjevima, Općinsko vijeće Busovača će davati autentična tumačenja odluka i drugih akata koje isto donosi.

**V – ZADACI I CILJEVI PROGRAMA**

Realiziranjem zadataka i pitanja iz Programa rada Općinskog vijeća Busovača očekuje se ostvarivanje slijedećih ciljeva:

- povećanje razine efikasnosti, transparentnosti i odgovornosti Općinskog vijeća, Općinskog načelnika i službi za upravu Općine Busovača,

* povećanje otvorenosti Općine prema potrebama građana i stvaranje mogućnosti

za većim učešćem građana u odlučivanju o pitanjima iz samoupravnog djelokruga općine kao jedinice lokalne samouprave,

* unapređenje razgraničenja odgovornosti između zakonodavne i izvršne vlasti, povećanje

efikasnosti i odgovornosti Općinskog vijeća kao zakonodavne vlasti i većeg nadzora nad radom izvršne vlasti kroz provođenje i izvršavanje akata Općinskog vijeća,

- poboljšanje transparentnosti i vladavinu zakona u administrativnim procedurama, pristupa informacijama građanima, profesionalnih standarda i stvaranje uslova za efikasniju i odgovorniju općinsku administraciju.

Zadaci i ciljevi utvrđeni Programom rada Općinskog vijeća Busovača za 2024. godinu su

okvirnog karaktera.

Ovlašteni predlagači ovim Programom nisu ograničeni u okviru svojih ovlaštenja i nadležnosti, a Općinsko vijeće od istih očekuje nove inicijative i prijedloge tijekom cijele 2024. godine koje će se prema utvrđenoj proceduri uvrštavati u dnevni red sjednica Općinskog vijeća.

**VI – PRIMJENA PROGRAMA**

Svi obrađivači materijala u obavezi su u izradi materijala iz svoje nadležnosti pridržavati se utvrđenih rokova iz ovog Programa.

Obrađivači su dužni materijale dostavljati sekretarici Općinskog vijeća najkasnije 30 danaprije održavanja sjednice Općinskog vijeća u elektronskoj i štampanoj verziji i to jedan primjerak na hrvatskoj jezičnoj varijanti, a jedan primjerak na bosanskoj jezičnoj varijanti.

**VII – STUPANJE NA SNAGU**

Program rada Općinskog vijeća Busovača za 2024. godinu stupa na snagu osmog dana od dana objavljivanja u „Službenom glasniku Općine Busovača“, a primjenjivat će se od 01.01.2024. god.

Broj: 02-02-1-1048/24 PREDSJEDAVAJUĆI

Busovača,20.02.2024. god Općinskog vijeća Busovača

Marko Šantić, prof.